Justitsminister Lene Espersen er torsdag gået ud på sin facebookprofil, hvor hun byder Villy Søvndal velkommen som nyudsprunget kriger i kampen mod ekstremisme og islamisme. Samtidig gør hun opmærksom på, at SF-formandens hamskifte virker både lidt søgt og ikke alt for troværdigt - og den konservative justitsminister giver flere eksempler på, at Villy Søvndal hidtil har stået på den forkerte banehalvdel i værdikampen. Velkommen Villy - Villy Søvndal er sprunget ud som kriger i kampen mod ekstremisme og islamisme, og der er ingen ende på offentlighedens begejstring - og det er jo klart, der er jo ikke noget så spændende som omvendte syndere og folk, der pludselig indtager det modsatte synspunkt af det de hidtil har haft, skriver Lene Espersen bl.a. - Selvom jeg selvfølgelig byder Villy velkommen i kampen - dejligt at se ham på den rigtige banehalvdel - så bliver jeg altså også nødt til at gøre opmærksom på, at SF-formandens hamskifte virker både lidt søgt og ikke alt for troværdigt.

Opsummering:
Ros og ris fra Espersen til Søvndal